Up-514/05
Natisni
Opravilna št.:
Up-514/05
Datum odločitve:
23. 9. 2005
ECLI:
ECLI:SI:USRS:2005:Up.514.05
Akt:
Ustavna pritožba A. A. zoper sodbo Višjega delovnega in socialnega sodišča št. Pdp 1970/2003 z dne 3. 2. 2005
Izrek:
Ustavna pritožba A. A. zoper sodbo Višjega delovnega in socialnega sodišča št. Pdp 1970/2003 z dne 3. 2. 2005 se zavrže.
Evidenčni stavek:
Ker je bila ustavna pritožba vložena prepozno že pri nepristojnem sodišču, jo je Ustavno sodišče zavrglo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
31. 5. 2005
Vrsta odločitve:
sklep
Vrsta rešitve:
zavrženje
Dokument:
US25001
Up-514/05 - 8
23. 9. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 1. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega delovnega in socialnega sodišča št. Pdp 1970/2003 z dne 3. 2. 2005 se zavrže.
Obrazložitev
1. Pritožnik je dne 25. 5. 2005 na Delovno in socialno sodišče v Ljubljani vložil ustavno pritožbo zoper sodno odločbo, navedeno v izreku. To sodišče jo je dne 27. 5. 2005 odstopilo Ustavnemu sodišču.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Po podatkih, ki jih je Ustavnemu sodišču poslalo Delovno in socialno sodišče v Ljubljani, izhaja, da je bila pooblaščencu pritožnika izpodbijana sodna odločba vročena dne 24. 2. 2005. Dne 25. 2. 2005 je začel teči 60 dnevni rok, ki se je iztekel dne 25. 4. 2005. Šesti odstavek 112. člena Zakona o pravdnem postopku (Uradni list RS, št. 26/99 in nasl. – ZPP), ki se v postopku pred Ustavnim sodiščem uporablja na podlagi 6. člena ZUstS, določa, da se vloga, ki je vezana na rok in je bila izročena ali poslana nepristojnemu sodišču pred iztekom roka, k pristojnemu sodišču pa prispe po izteku roka, šteje za pravočasno, če je mogoče vložitev pri nepristojnem sodišču pripisati nevednosti vložnika, ki nima pooblaščenca, ali očitni pomoti pooblaščenca. Vendar je bila ustavna pritožba tudi na Delovno in socialno sodišče v Ljubljani vložena prepozno (dne 25. 5. 2005), zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo
Predsednica senata
Milojka Modrijan